Els titulats en formació professional estan ... - Govern.cat\nquery_builder 28 febrer 2013 13:48\nEls titulats en formació professional estan menys exposats a l'atur que la mitjana de joves entre 16 i 24 anys\n· L'estudi d'Inserció Laboral dels Ensenyaments Professionals del 2012 analitza la situació laboral de 2.845 persones graduades l'any 2011 a Tarragona, en aspectes com per exemple el tipus de contracte, el salari o les famílies professionals amb major i menor ocupació\n· Malgrat la crisi econòmica, els graduats mitjans que cerquen feina a Tarragona són el 14,43% i els graduats superiors el 18,28%. Una xifra molt inferior al 50,12% de joves de 16 a 24 anys a en atur a Catalunya\n· Una quarta part dels graduats a la demarcació són majors de 25 anys i tenen una taxa d’atur inferior a la mitjana catalana, que és del 22,16%\nEls titulats d’ensenyaments professionals de 2011 estan menys exposats a l’atur que la mitjana de joves entre 16 i 24 anys, tot i la seva recent graduació i la situació actual de crisi econòmica. Un 15,01% de les persones graduades al 2011 a l'àmbit dels SSTT de Tarragona buscava feina (15,60% a Catalunya), que contrasta amb el 50,12% d'atur en joves d’entre 16 i 24 anys de Catalunya.\nA Tarragona, el percentatge de les persones graduades a grau mitjà que cerquen feina és del 14,43% i dels graduats en grau superior del 18,28%. S’han incrementat lleugerament els titulats de formació professional que, nou mesos després d’acabar els estudis, estaven treballant –passant del 30,47% de l'estudi de 2011 al 31,27% en l'estudi de 2012-.\nAquesta és una de les principals conclusions de l’estudi d’Inserció Laboral dels Ensenyaments Professionals del 2012, elaborat conjuntament pel Departament d'Ensenyament i el Consell General de Cambres de Catalunya. La directora del Serveis Territorials d’Ensenyament, M. Àngels González, i el president de la Cambra de Reus, Isaac Sanromà, han presentat avui els resultats de l’estudi que es va realitzar entre els graduats en formació professional un cop transcorreguts entre 6 i 9 mesos de la finalització d'estudis l'any 2011, és a dir, durant el primer trimestre de 2012.\nSegons la directora territorial d’Ensenyament, aquest estudi, que es porta realitzant en les últimes promocions gràcies a la col·laboració del Consell de Cambres de Catalunya, "segueix tenint molt interès perquè mostra el diferencial positiu de la formació professional en clau d’inserció, identifica en quin grau els nois i noies fan itinerari formatiu personal a partir de la formació professional i permet visualitzar si dóna resposta a les necessitats actuals".\nL’estudi també destaca la creixent presència de persones graduades majors de 25 anys -que és ja un 26.16% del total a la demarcació- i que tenen una taxa d’atur del 16,94%, inferior a la mitjana catalana, que és del 22,16%. Aquest fet posa de manifest l’interès creixent de la població adulta en retornar al sistema educatiu aprofitant les oportunitats que ofereixen les diverses estratègies que ofereix el sistema per a continuar la seva qualificació professional. (Reconeixement d'experiència laboral, matrícula parcial, semipresencial, etc.)\nL'estudi també posa de relleu l’estratègia adaptativa dels graduats en ensenyaments professionals respecte les èpoques de bonança, atès que cada cop més recorren a la prolongació dels estudis. L’estudi mostra que, aquest any, a nivell global es manté al voltant del 43,5% el nombre de graduats en FP que ha decidit ampliar la seva qualificació professional continuant estudiant. Es nota un increment en els titulats de GM on la xifra passa del 52,9% al 2011 a un 54,4% el 2012.\nEl treball es basa en una mostra de 25.330 persones graduades a Catalunya el curs 2010-2011, tant de grau mitjà com de grau superior, dels ensenyaments de formació professional inicial, arts plàstiques i disseny, i ensenyaments esportius, així com ensenyaments artístics superiors, i programes de qualificació professional inicial (PQPI).\nMajor versatilitat dels graduats\nL’informe també analitza el grau de correspondència entre els estudis realitzats i la feina segons el nivell formatiu i segons el gènere. Es pot concloure que les persones graduades s’adapten millor a les feines tot i que no concordin plenament amb l’especialitat concreta que han estudiat. La percepció de la correspondència entre la feina i els estudis realitzats és del 73.39% en els titulats de grau mitjà, i el 71.99% en els titulats de grau superior.\nCal destacar també que s’ha incrementat l’emprenedoria entre els graduats. La mitjana global del treball per compte propi en els ensenyaments professionals es situa en un 4,44% mentre que l’any anterior va ser del 2.8%, al territori.\nTambé es posa de manifest que les dos causes majoritàries per no trobar feina són la manca d'ofertes laborals adequades a la formació, en el cas dels graduats superiors i la manca d'experiència, en especial a grau mitjà.\nNivell de salari i situació laboral segons l’ensenyament\nL’estudi fa palès que la promoció estudiada experimenta una lleugera erosió en el nivell d’ingressos i d’estabilitat laboral respecte de l’anterior. Els resultats mostren que el nivell de salari s’ha reduït en conjunt, si bé ha crescut en els titulats de grau superior. Segons l’estudi s’evidencia que, la majoria de graduats (71%) se situen en la franja salarial entre els 900 i els 1.200 euros.\nEn el nivell dels 600 als 900 euros els que han acabat el CFGM ocupen el primer lloc amb un 51% dels titulats. En la franja entre 900 oi 1.200 euros els graduats mitjans ocupen un 30% i els graduats superiors s’hi agrupen en un 41%. Per últim, en la franja salarial d’entre 1.200 i 1.500 euros o més, els graduats superiors hi tenen major presència, i s’hi agrupen en un 41,6%.\nLes famílies professionals amb major inserció laboral són: ensenyaments d'arts gràfiques, química, arts plàstiques i disseny, instal·lació i manteniment, electricitat electrònica, fabricació mecànica, sanitària, imatge personal i serveis a la comunitat, per aquest ordre.\nPer contra, les famílies professionals o ensenyaments els graduats dels quals busquen feina en major proporció són: arts plàstiques i disseny, fusta moble i suro, manteniment de vehicles, indústries alimentaris i imatge i so.\nAixí mateix, les famílies professionals on hi han més titulats que continuen estudiant són: agrària, activitats físiques i esportives, informàtica i comunicacions i administració i gestió.\nHan participat en l’enquesta 23 instituts públics, 4 centres privats, 2 escoles d'art i disseny de la Diputació, 10 centres de titularitat pública que fan PQPI i 7 centres privats que imparteixen PQPI.\nFotografia de l'acte de presentació de l'estudi\nJPG | 234\nComparativa entre els graduats de Tarragona que busquen feina i el nivell d'atur a Catalunya\nPPT | 168\nEvolució dels itineraris d'inserció dels graduats (2007 - 2012)\nPPT | 222


Identifiquen l'home que furtava fruites i verdures en finques de Torredembarra\nLa Policia Local de Torredembarra manté la investigació del cas oberta. | Cedida\nLa Policia Local va comptar amb la col·laboració dels propietaris dels horts per caçar el delinqüent\nper Antonio Ramos Llauradó 29/04/2022 15:34h\nLa Policia Local de Torredembarra ha informat aquest divendres que ha identificat el presumpte autor de diversos furts en terrenys agrícoles del municipi. Segons el cos policial, l'home, un veí d'Altafulla, hauria furtat diversos productes d'horticultura. La identificació es va produir gràcies a un dispositiu coordinat entre agents de la Policia Local i els propietaris de les finques afectades.\nEl responsable dels fets va ser identificat aquest passat dimarts, 26 d'abril. En aquest sentit, els investigadors continuen treballant en aquest incident, a l'espera de les corresponents denúncies dels propietaris afectats pels furts.\nUn jove, detingut per la seva vinculació amb el robatori en un habitatge\nD’altra banda, el passat dilluns 25 d’abril, agents de la Policia Local de Torredembarra van localitzar i detenir un jove, veí del municipi torrenc, per la seva pressumpta vinculació amb el robatori d'un habitatge.\nL'arrest, que va tenir lloc al voltant de dos quarts de vuit del vespre d'aquest dilluns, es va produir gràcies a la col·laboració ciutadana, ja que es van poder obtenir fotografies del moment dels fets.\nAnar a portada Última hora Successos Última hora Torredembarra\nAtrapen l'advocat de Salou que subornava mossos per passar informació a narcotraficants


Dels gens al comportament - Buscaciència\nDels gens al comportament\n06/10/2015 - 07/10/2015\nJornada de debat “Brain Health. From Genes to Behaviour, Improving Our Life” amb líders internacionals en matèries relacionades amb la salut mental, des de psicòlegs a bioenginyers coorganitzat per B·Debate i l’Institut Guttmann, els dies 6 i 7 d’octubre.\nEn els últims 50 anys, les morts als Estats Units per problemes cardiovasculars han disminuït dràsticament, el mateix ha passat amb el càncer, malalties infeccioses… Per contra, els problemes per malalties cerebrals estan augmentant, alhora que ho fa la preocupació social degut al canvi demogràfic. Iniciatives europees com el Human Brain Project i americanes com la BRAIN Initiative, ja tracten el tema per tenir un millor coneixement sobre què ens fa humans i desenvolupar noves tecnologies per a l’estudi dels circuits neuronals i la interacció cel•lular, per tal de fer un dibuix dinàmic que ho expliqui d’una forma revolucionaria.\nEn el present esdeveniment, coorganitzat per B·Debate i l’Institut Guttmann, es reuniran líders internacionals en matèries relacionades amb la salut mental, des de psicòlegs a bioenginyers, per debatre sobre l’actualitat del tema i plantejar diferents preguntes per tal d’incentivar la discussió. Es donarà especial èmfasi en temes relacionats amb la interpretació sobre quins són els principals moduladors en el desenvolupament del cervell des de la infància i, sobre les implicacions de la salut mental, i el que l’afecta, en temes de salut pública, educació i clínica. Aquest debat té com a principal objectiu interconnectar experiències i coneixement per a establir nous i innovadors enfocs, per així, trobar solucions i nous enfocs als problemes de la societat en que vivim.\n2015, bioenginyeria, Buscaciència, cervell, psicologia, salut, salut mental


Hotel Panorama Escaldes Andorra - Ofertes d'hotels amb els MILLORS DESCOMPTES EN LÍNIA\nVeure tots els 39 allotjaments a Escaldes.\nNou Vial De L'obac S/N, Escaldes, Escaldes, Andorra, AD 700 - Molt bona ubicació - Veure al mapa\nHabitació Triple amb Accés a l'Spa (2 Adults + 1 Nen) (Triple Room (2 Adults + 1 Child) with Spa Access)\nHabitació Doble - 1 o 2 Llits amb Accés a l'Spa Caldea (Double or Twin Room with Caldea Spa Access)\nHabitació Doble amb Entrades per al Cirque du Soleil (Double Room with Cirque du Soleil Tickets )\nSuite Júnior amb Vista sobre la Muntanya i Accés a l'Spa (Junior Suite with Mountain View and Spa Access)\nHabitació Quàdruple amb Accés a l'Spa (2 Adults + 2 Nens) (Quadruple Room (2 Adults + 2 Children) with Spa Access)\nBarri Escaldes Escaldes\nEl Panorama està situat a la zona comercial d’Andorra, a només 200 m de Caldea. Ofereix una vista magnífica sobre el Principat i inclou un centre de fitness fantàstic i una piscina. El Panorama disposa d'habitacions amb bany privat complet, molta llum natural i una vista impressionant sobre els voltants. Els clients poden accedir de manera gratuïta al centre de fitness, amb piscina climatitzada i banyera d'hidromassatge. També hi ha una sauna i una terrassa. El centre comercial d'Escaldes-Principat d'Andorra ofereix botigues lliures d'impostos. També podreu anar a les pistes d’esquí dels voltants i admirar el paisatge. El bar del Panorama és ideal per prendre una copa a la nit abans de tastar la deliciosa cuina local i internacional que ofereix el restaurant. El menjador té vista sobre la vall. La recepció de l'establiment és oberta les 24 hores.\nLes tarifes de mitja pensió o pensió completa no inclouen les begudes del dinar ni del sopar. L'aparcament s'ofereix segons disponibilitat. Cal que informeu el Hotel Panorama de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nComentaris d'Agoda (4)Comentaris de Booking.com (3382)


Mateixos gossos, diferents collarets | No val pena ...\n« He fet una diagonal a Espanya\nMateixos gossos, diferents collarets\nHan canviat moltes cares. President, quina careta es gasta l’home, vicepresident, entrenador, cap de comunicació, relacions externes… Però què és el que no ha canviat gens?. Els que colpegen al baló, els que fan rodar este esport, els que, en definitiva, fan que açò tire endavant.\nAl VCF, tinc la sensació, que se l’aplicat uns remeis casolans que tindran un efecte placebo i que aniran diluint-se com una aspirina. Després d’un dia d’haver gaudit al màxim de l’esport, quan eren les 22h i es posarem a vore la televisió, nefasta retransmissió, una més, de Tele 5, pocs pensaven que el desenllaç de l’encontre anava a ser així.\nNo serà la Supercopa un supertorneig. Però perdre contra el Reial Madrid amb dos jugadors més, toca i toca molt el tema. Però clar, el Madrid tenia dos jugadors menys. I el València CF?. Si, esta és la qüestió. Com és possible, que després de set anys, este equip continue estant liderat per Baraja i Albelda?.\nHe tirat de memòria i no trobe cap equip que mantinga els seus conductors de joc tant de temps com ho ha fet este VCF. No tenen ells tan sols la culpa, però crec que quan unes persones estan tant de temps a un lloc, facen el que facen, el dit acussador sempre va al mateix lloc, i serà injust, clar que si, però passa a tots els ordres de la vida. Ahir, ningú va criticar l’absentisme de Villa o la desaparició de Silva en la segona part, ahir, els ulls tornaren a la parella que han sigut i són els capitans del VCF, els que ja, mostren el que mostren, se’ls ha passat l’arròs en este equip. Els que, mancats de físic, no els queda ni el felling entre ells. I el que és pitjor, no tenen substitut. Fernando Gómez Cololmer haurà de fer alguna cosa que no està acostumat, treballar per buscar solucions.\nOne Response to “Mateixos gossos, diferents collarets”\n1 negrosobreblanco02 on Agost 25, 2008 said:\nY Maduro y Banega prescindibles. Que vale, que no son unos sustitutos de garantías ni tienen (parece, ya que solo estuvieron media temporada) lo que tenían Baraja y Albelda en sus bueno tiempos…O al menos algo sí, ¡la edad!\nSeñor, pero en manos de qué chapuceros estamos…\nPrevious: He fet una diagonal a Espanya


Isabel Baixeras: “Som la primera entitat europea que denuncia l’incompliment del compromís d’acollir persones refugiades”\nInici » Jurídic » Isabel Baixeras: “Som la primera entitat europea que denuncia l’incompliment del compromís d’acollir persones refugiades”\nIsabel Baixeras, la jurista que ha redactat el requeriment - Font: Stop Mare Mortum\nEl requeriment és el pas previ a interposar un recurs contenciós administratiu - Font: Stop Mare Mortum\nMembres de la plataforma Stop Mare Mortum en la presentació del requeriment - Font: Stop Mare Mortum\nIsabel Baixeras durant la roda de premsa que Stop Mare Mortum va convocar per parlar de l'acció legal - Font: Stop Mare Mortum\nStop Mare Mortum, amb la jurista Isabel Baixeras al capdavant, exigeix al Govern espanyol mesures cautelars que garanteixin les reubicacions imposades des de la UE abans de setembre.\nDm, 02/05/2017 - 16:30\nLa plataforma Stop Mare Mortum s’ha convertit en la primera entitat europea que inicia una acció legal per exigir el compliment de les quotes d’acollida. Juntament amb la Comissió de Defensa del Col·legi de l’Advocacia de Barcelona (ICAB), han presentat un requeriment al Govern espanyol per demanar que compleixi amb el compromís imposat des de la UE d’acollir en dos anys 19.400 persones refugiades provinents de camps de refugiats de Grècia i Itàlia.\nDe moment, només n’ha acollit 886. És a dir, en un any i mig ha complert amb el 4,57% del que va prometre. En mig any, hauria de complir amb la resta.\nLa jurista de Stop Mare Mortum que està portant el cas, Isabel Baixeras, ha optat per elaborar un requeriment, pas previ i imprescindible abans d’interposar un recurs per la via contenciosa administrativa, la que permetria que la justícia obligués al Govern a acatar unes mesures cautelars.\nFins a quin punt les decisions de la UE són vinculants?\nLes obligacions imposades per la UE són norma jurídica també per Espanya. El sistema normatiu espanyol no s’acaba amb les lleis espanyoles i la Constitució sinó que també ha de tenir en compte les mesures emeses per les institucions europees o derivades d’organismes internacionals.\nTot i que la decisió no sigui una llei pròpiament dita, és norma jurídica. La Constitució diu que l’Estat està sotmès a la llei i al dret, precisament per abraçar-ho tot.\nSigui quin sigui el resultat del procediment judicial, l’Estat espanyol seguirà tenint l’obligació de complir amb les quotes.\nPer què heu optat per un requeriment al Govern?\nÉs obligatori fer un requeriment abans de passar a interposar un recurs contenciós administratiu. Si ens donessin la raó per la via administrativa, es podrien imposar mesures cautelars a l’Estat.\nCada tres mesos s’han d’ofertar places i el ritme no és l’adequat. El temps se’ls tira a sobre. Abans que venci el termini, des de Stop Mare Mortum hem volgut avisar el Govern. És la primera entitat europea que opta per la via judicial per denunciar l’incompliment de les quotes d’acollida.\nEn aquest requeriment demanem que s’acatin les decisions que va prendre la UE el setembre del 2015 referents a la reubicació a l’Estat espanyol de persones refugiades.\nCreus que el Govern contestarà al requeriment? Què pot passar si no rebeu resposta?\nTenim la perspectiva que sí que l’atendran. Quan ho vegin, esperem que ens responguin i ens diguin que ho tenen tot organitzat per complir amb la reubicació de 19.000 persones.\nSi no contesten en tres mesos, es produiria l’anomenat silenci administratiu i aniríem directament per la via contenciosa administrativa a demanar a la justícia que exigeixi al Govern complir amb la seva obligació. Tindrem dos mesos per interposar un recurs.\nTres mesos d’espera perquè responguin vol dir arribar a finals de juliol per començar a posar-se amb el recurs administratiu. Potser les mesures cautelars arriben després de setembre, una vegada esgotat el termini imposat per la UE?\nSegurament el final del procediment judicial sobrepassarà el setembre. Tot el procés és molt lent. El Govern hauria de tenir en compte que a la decisió de la UE es diu que s’han de complir amb les quotes “el més aviat possible”, una expressió que té caràcter jurídic. És a dir, estan obligats a fer-ho el més aviat possible, han de deixar el que estiguin fent per enllestir aquesta feina.\nNo hem d’oblidar que aquestes presses tenen a veure, no amb números ni estadístiques, sinó amb els drets de persones físiques. La vida de moltes persones depèn del compliment d’aquesta norma.\nDe mitjana, la resta de països europeus han complert amb un 17% del que van prometre. Creus que la iniciativa de Stop Mare Mortum animarà altres entitats europees a fer el mateix?\nHi ha hagut converses amb altres associacions d’Europa, hem despertat un cert interès. Però han de mirar de quina manera poden denunciar l’incompliment de les quotes a través dels seus sistemes jurídics. El requeriment que hem enviat nosaltres l’hem fet basant-nos en la jurisdicció espanyola.\nQuè en penses del sistema de quotes?\nPer nosaltres, que tenim molta autonomia de moviment, ens seria molt penós que ens diguessin que ens toca a anar obligats a un país o a un altre. El sistema de quotes no és una solució òptima, no permet molta llibertat.\nQue s’organitzi la reubicació per raó de quotes no és la millor opció, però és millor que malviure en un camp de refugiats.


Espai D: d’octubre 2008\nSempre he cregut que una de les funcions més importants de la professió periodística és la de servir d’ulls i orelles a la resta de ciutadans, la funció de control als estament públics (jutges, polítics, policia) i al de denuncia del que no és correcte.\nEn aquesta línia sembla que el ABC ha engegat una campanya de “destape” de vergonyes polítiques. Primer el cotxe de Benach, després les reformes de Tauriño i avui la despesa de Moncloa en manteniment. No ens enganyem, en el fons el que fan és aprofitar una conjuntura en la que tot el que soni a “despilfarro” indigna a qualsevol. I si el despilfarrador és independentista, nacionalista o socialista millor que millor.\nSenyors del ABC, si s’hi posen posin-se en serio, deixin estar el reposapeus del pobre Benach i entrin a investigar què passa amb tantes comissions, observatoris, informes oficials, ministeris absurds, sub-sub-sub-secretaris, col·laboradors externs, etc.\nSi us plau, ja que s’hi posen agafin el porró pel boc gros. Per què no comencen amb la família Borbón?\n4 comentaris Etiquetes: Copdemallisme , Política , Premsa\nAvui he posat gasoil a 1 euro, no deixo de veure ofertes de rentadores, cotxes i teles de plasma finançades al 0% TAE, la caiguda dels preus del blat al mercat de futurs farà baixar aviat el preu del pa, la llet i la carn... crisi? Qui va dir que hi havia crisi?\nBé, partim de la premissa que no treballo a la Nisan i que la meva empresa em continuarà pagant el meu salari.\nUna abraçada als autònoms i empresaris que m’estiguin llegint.\n3 comentaris Etiquetes: Crack del 08 , Reflexions\nEscoltar iCat.cat sempre és sinònim de descobrir coses noves. I aquesta setmana he descobert a la Ivette Nadal i voldria recomanar-vos-la.\nPotser la millor introducció és la que ella mateixa fa al seu web:\nIvette Nadal neix a Granollers un matí de llamps i trons de 1988, després de ser engendrada una nit d’envelat i Festa Major. Inicià els seus dits entre les tecles als tres anys, i aviat va fer amistat amb la sis cordes. Va participar a tres edicions del Campus Senglar Rock, on allí enregistrà les cançons "Clar de lluna" i "Rèquiem".\nVic serà el primer nucli dels seus poemes recollits a "els mots d'en Víctor", i després de l'afluència dels recitals poètics a l'Horiginal entre veus de fum, sorgeix "Camí Privat".\nAl llarg del 2005 al 2007 entre batalles va anar sorgint material propi i artesanal, que desprès serà auto-editat i finançat com a maqueta-disc sota el nom de "Guerres dolcíssimes". Actualment la cantautora catalana gràcies a gent que ha trobat interessant el projecte, ja sona entre móns musicals catalans, sense intenció prèvia.\nJo la vaig descobrí amb Aristòcrata (la podeu escoltar al seu myspace) tot fent cua a la C-32 per entrar a Barcelona en cotxe un dilluns que plovia. No estic segur si l’entorn hi va influir però escoltar-la en va fer pensar. (així, en abstracte).\nAvís per a navegants: a tots aquells lectors habituals de l’Espai D, fanàtics de la cultura musical anglosaxona dotada d’una suposada superioritat moral em direu que estic recomanant a una catalaneta guapeta que fa pop maquet. Doncs jo us diré que si, que és una catalaneta guapeta que fa pop maquet, que escriu i composa i que es financia i s’autoedita i ... que m’agrada perquè no només de Blues i R&R viu l’home.\n6 comentaris Etiquetes: Art , Música\nMas i/o Duran\nUn, aspira a ser el proper president del seu país (Catalunya), l’altre voldria formar part del govern del seu Estat (Espanya). Són els líders de dos partits diferents, però fa tant de temps que van junts que la suma ja és més gran que les parts i desfer el pacte és un risc molt elevat que cap dels dos no s’atreveix a córrer.\nL’un busca la complicitat d’ERC per avançar en la sobirania del seu país (Catalaunya), l’altre necessita la complicitat de qualsevol dels dos Grans d’Espanya (PSOE/PP) per aconseguir un Ministerio. L’un busca sacsejar la societat catalana i fer-la despertar, l’altre busca estabilitzar la societat espanyola i fer-la avançar.\nQuan els objectius eren comuns la coalició era un invent magnífic, avui la “i” és un problema enquistat entre la C i la D, entre Mas i Duran.\n1 comentaris Etiquetes: Eleccions , Política , Reflexions\nFa uns dies llegia una article esportiu que em va fer pensar en el tractament informatiu que els mitjans estan fent sobre la crisi actual.\nL’article parlava del record del món dels 100m llisos que el gran Usain Bolt va aconseguir el passat estiu. Explicava que no se qui de no se quina universitat havia fet, uns mesos després del dia de la final, un estudi exhaustiu de la carrera gracies a les filmacions en super alta velocitat (slowmotion). Entre altres coses, l’estudi conclou que la fase d’acceleració (els 30 primers metres) suposa un 64% del resultat final mentre que la velocitat de reacció al tret de sortida només impacta en 1% (excepte si fas sortida nul•la, clar). En canvi si vau seguir les retransmissions dels JJOO segur que recordeu com la dada de la velocitat de reacció dels velocistes semblava que fos el punt clau de cada carrera, segons ens explicaven els periodistes.\nEl fet és que, apart del cronometratge final, la velocitat de reacció és l’única dada que tenen disponible els periodistes en temps real durant la retransmissió. L’estudi de l’article només es pot fer temps després, una vegada analitzades les imatges de la cursa.\n“La televisió ha distorsionat la realitat i pretén fer creure que el temps de reacció al tret de sortida és rellevant, però no és així: només significa un 1% del resultat final davant del 64% de la fase d'acceleració.”\nVeieu per on vaig respecte a la relació amb el tractament informatiu de la crisi? La fluctuació diària de la borsa és l’equivalent a la velocitat de reacció al tret de sortida dels velocistes. És la única dada immediata, variable a cada cursa (a cada portada), impactant si la compares amb la història universal dels mercats financers, però absolutament intranscendent per l’anàlisi d’una crisi profunda con l’actual. No dic que el comportament dels mercats financers no sigui rellevant pel futur de la crisi el que dic és que el que pugi o baixi la borsa de Tokio avui o demà (de manera aïllada) no més que l’anècdota del dia, no la noticia de portada.\n4 comentaris Etiquetes: Crack del 08 , Premsa , Reflexions\nL’enèsima llufa que ens pengen\nAvui La Vanguardia ens sorprèn amb una d’aquelles noticies de periodisme d’investigació o potser millot dit d’infiltració. El Constitucional ja té debatut un 80% dels recursos a l’Estatut i es veu a venir una (altra) retallada d’aquelles que fan història.\nAquesta noticia em dona peu a parlar d’un dels temes polítics que més m’agrada: la cultura del referèndum d’aquest coi de país anomenat Espanya. Repassem els passos per aprovar l’Estatut i provem de ser sintètics.\n1r Els partits catalans negocien per elaborar-ne un redactat\n2n El Parlament de Catalunya (fruit de la sobirania del poble català) l’aprova\n3r Una comissió del Congrés del Diputats en negocia esmenes i modificacions (a la baixa)\n4rt El ple del Congrés dels Diputats (fruit de la sobirania del poble espanyol) l’aprova\n5è El poble de Catalunya l’aprova en referèndum\n6è El TC el retalla o l’esmena o el declara inconstitucional (o si pixa a sobre si vol)\nLa meva conclusió és: ¿de què collons serveix el referèndum dels pas número 5 si després venen uns senyors i esbudellen el que s’ha votat? Una pantomima, com pot un grup de jutges (al servei de la sobirania popular) dir la última paraula una vegada la pròpia sobirania popular ha parlat.\nL’Estatut que surti del TC no serveix, no és el que el poble va aprovar.\nPS.: Ja de pas, aprofitant l’avinentesa, podríem anar passant d’estatuts i començar a redactar una Constitució, no?\n5 comentaris Etiquetes: Copdemallisme , Eleccions , Política , Premsa\nMis amigos los banqueros\nZapatero es reuneix amb 7 banquers triats més o menys a l’atzar (ja em direu que fa el payo de Unicaja ... a si! Em sembla que és amic de Manuel Chaves) per sortir a la premsa com en Sarkozy.\nNotis que Botín tenia coses més importants que fer i va enviar al “segundo de abordo”.\nSi no hi ha crisi (Solbes dixit) i si Espanya té el millor sistema financer del món mundial (Zapatitos dixit) aquesta foto és innecessària.\nSi realment estem immersos en la mateixa crisi financera que la resta del món mundial aquesta foto és insuficient.\nPer cert, suposo que ja haureu mogut els vostres estalvis del banc espanyol on els teníeu ara a un banc alemany/grec/irlandès on us garanteixin el 100% dels vostres estalvis, no?\nUE = paxanga = cada soci a la seva puta bola.\n2 comentaris Etiquetes: Crack del 08 , Eleccions , Política , Premsa\nConstitució de pedra\nPrimera edició de la Constitució Espanyola (amb "pollastre" inclòs). Cau el mite de que l'aliga és preconstitucional.\nPer reformar la Constitució espanyola cal:\n- 234 diputats espanyols favorables\n- Noves eleccions\n- 234 diputats espanyols favorables, una segona vegada\n- SI a un referèndum a tot l’Estat\nTenim clar que l’actual constitució no es reformarà mai de la vida, no?\nI menys, cap canvi que afavoreixi l’autodeterminació de Catalunya (les 4 circumscripcions catalanes envien 47 diputats).\n2 comentaris Etiquetes: Educació , Eleccions , Política\nEn temps de crisi el millor és escoltar la veu dels savis:\n´Wall Street: el bulbo del desenfreno´, Fabián Estapé\n28-IX-08, La Vanguardia\n0 comentaris Etiquetes: Crack del 08 , Política\n“V, Los Visitantes” a la realitat. #Trump #V #retro...


Hajjah - Viquipèdia, l'enciclopèdia lliure\n15° 41′ 42″ N, 43° 35′ 51″ E / 15.695°N,43.5975°E / 15.695; 43.5975\nOrganització territorial Governació d'Hajjah\nDistrict of Yemen Hajjah District\nHajjah —en àrab, حجة, Ḥajja— és una ciutat del Iemen, capital de la governació homònima. Hajjah és a uns 127 km al nord-oest de Sanà, en una zona muntanyosa a uns 1.800 m sobre el nivell del mar des d'on es domina la plana costanera de la Tihama. La seva població, al cens del 2004, era de 34.136 habitants, en una àrea municipal de 43 km². La ciutadella d'al-Qàhira (Cairo Fort, en anglès, pels turistes) és avui en dia un excel·lent mirador sobre la ciutat i la seva regió i alberga, en un estat de no gaire bona conservació, un petit museu dedicat a la història recent del Iemen. La presó de Nafi' va ésser enderrocada i l'esplanada ara és ocupada per un mercat.\nLa ciutadella d'Al-Kahira.\nConstruïda a l'època de la dominació otomana, Hajja constitueix un punt d'etapa de la ruta de l'interior cap a la plana de la Tihana i la costa de la mar Roja. Per a controlar la zona, els turcs van construir una munió de fortificacions per tota la regió però sobretot la ciutadella d'Al-Kahira, a dalt d'un cim de 2.200 m, a l'est de la ciutat i des de la que es domina tota la regió.\nLa vila va ocupar un paper important a la història del Iemen del segle xx pel fet d'ésser el bastió dels imams zaidites en les guerres per recuperar el control del país. Quan es va produir l'assassinat de l'imam Yahya el 1948, el seu fill Ahmed s'hi va fer fort i va dirigir les tribus fidels de la regió contra els revolucionaris republicans. Va construir-s'hi el palau de Sa'dan, que va fer la seva residència, i va seguir utilitzant, com el seu pare, la fortalesa d'Al-Kahira per a mantenir-hi captius els enemics del règim, entre ells el seu germà Abbas, que hi fou executat. Els opositors que no eren de renom eren tancats a la presó de Nafi, tristament famosa per la seva crueltat, les tortures i les matances indiscriminades que s'hi practicaren.\nLa situació de violència es va mantenir durant molts anys i no es va poder decantar cap al bàndol republicà fins que els egipcis van intervenir enviant forces d'ocupació i atacant durament la zona.\nCoord.: 15° 41′ N, 43° 36′ E / 15.683°N,43.600°E / 15.683; 43.600\nA Wikimedia Commons hi ha contingut multimèdia relatiu a: Hajjah\nObtingut de «https://ca.wikipedia.org/w/index.php?title=Hajjah&oldid=18842938»\nLa pàgina va ser modificada per darrera vegada el 22 set 2017 a les 11:29.


La Trastienda Onirica\nEn la bodega del Pequod\nDe vegades la vida té aquelles coses que et farien fotre-li una puntada de peu al cul i oblidar que mai l’has coneguda. Però és clar, és la vida, i si ho féssim qui ens acompanyaria de la mà a viure la nostre següent putada?\nAixò vaig pensar quan una punyetera vespa em va salvar d’estavellar-me contra el terra després de saltar d’un gratacels sense haver pensat a emportar-me paracaigudes. A veure, no és que mentre queia passés per una zona de radiació gamma i el meu adn es combinés amb el d’una vespa i em sortissin ales i evités la castanya, no. No sigueu tan literals, hòstia! El que vull dir és que la vespa… Bufff millor començo pel principi.\nAixò va ser abans del Biel i de Medieval II. Va ser quan feia Medieval I amb el catedràtic centenari a qui va substituir el Biel (molt millor el substitut, on anem a parar!). Doncs bé, quan ja feia uns dies que havien començat les classes va aparèixer un noi d’aquells que només entrar per la porta ja veus que s’han equivocat d’aula. Era alt, fort, ros, increïblement guapo i refotudament carismàtic. Els meus companys, i sobretot les meves companyes, de seguida van anar a informar-lo que allò era Medieval I i que allí no es parlava d’altra cosa que de les cròniques, de Llull i, amb una miqueta de sort, dels trobadors. Ell va somriure ensenyant la seva dentadura perfecte i va dir que ja ho sabia, que l’havia triada com a optativa (ell feia publicitat, per descomptat). I sí, noi, sí, ganes li va posar. Jo, des del meu seient de l’última fila, el veia cada dia a classe preguntant interessat, agafant apunts i comentant coses amb la resta de companys (sobretot companyes). La veritat és que tampoc li vaig fer gaire cas. Era el tipus de noi que mai de la vida es fixaria en mi. Vull dir, jo feia filologia catalana, debatia sobre lingüística, coneixia idiomes inventats i fins i tot n’havia creat algun, m’agradava la literatura medieval, la literatura de ciència ficció i la fantàstica, m’encantaven els jocs de rol i pintar miniatures. En poques paraules, només sent verda hagués estat més estranya. Així que no li vaig donar cap importància quan el noi en qüestió em va venir a buscar un dia i em va preguntar si li podia deixar els apunts, tampoc li vaig donar cap importància quan em va convidar a un cafè per agrair-m’ho i em va demanar el meu número de telèfon. Vaig seguir sense trobar estrany que em proposés de fer el treball de grup del curs amb ell, ni que em convidés a casa seva per preparar-lo. Com era impossible que jo li agradés, no li vaig donar importància quan em va fer un petó, ni quan em va treure la roba, ni quan ens vam passar tota la nit follant. Bé, aleshores potser sí que vaig pensar que alguna cosa estranya passava però… de veritat algú té el cap clar en aquests moments? La cosa és que sense veure-ho a venir em vaig trobar sortint amb ell, amb tot el que això implica. Nits sense dormir pensant que em deixarà, aquelles ganes boges d’estar sempre amb ell i els esforços titànics per no demostrar-ho, el dibuixar cors travessats per fletxes com una ximpleta i amagar-los de seguida perquè ningú els vegi. O sigui… Tot el que fan les fleumes quan s’enamoren i es volen fer les dures perquè, després, quan els trenquen el cor, no hagin de passar tanta vergonya. Perquè, creieu-me, aquest moment sempre arriba… I, com sempre arriba ,a mi també em va arribar.\nJa gairebé havia passat la fase de la paranoia i començava a estar convençuda que el noi perfecte no estava amb mi perquè li paguessin. Ja anava a dir-li que l’estimava i que em moriria si no estàvem junts per sempre més (imagineu la meva salut mental com anava…), quan, mentre preníem un cafè en una terrasseta a prop de la universitat, una vespa amb molt mala bava em va picar. Hòsties! Vaig veure les estrelles. Ell, tot amatent, es va oferir per anar corrent a la farmàcia a comprar alguna cosa per la picada. Jo el vaig deixar i, mentre maleïa el món pel mal que em feia el verí de la vespa, vaig pensar que quan tornés li diria que l’estimava. Això va ser abans que al seu mòbil arribés un wassap… Això va ser abans de llegir, purament per casualitat (que hagués de treure el mòbil de la butxaca de la seva caçadora ara no ve al cas), que la Cris estava pensant en ell i el trobava a faltar, i que no podia esperar al cap de setmana per estar junts. El cap de setmana que ell, tot trist, m’havia dit que havia de passar amb la seva àvia i jo, com una idiota, l’havia consolat dient que somiaria amb ell cada nit. Al cap d’uns minuts va tornar, somrient, amb una bossa de la farmàcia a la mà. Jo, tota digna, vaig agafar la bossa, li vaig clavar una bufetada i li vaig dir:\n-La Cris et troba molt a faltar, diu que gairebé no pot esperar al cap de setmana per estar amb tu.\nVaig marxar sense dir res més. No calia.\nEl noi perfecte no va tornar a classe i van començar a córrer tot de rumors sobre ell. A mi m’era igual, tenia el cor trencat, els ulls inflats i els cabells fets una merda. Això sí, la meva dignitat, encara que rebregada, encara s’aguantava dempeus gràcies a aquella maleïda vespa.\nPublicado por Lisi Prats en 5:48 No hay comentarios: Enlaces a esta entrada\nMedieval de primera\nJa no recordo com va començar la nostra història... Bé, sí que ho recordo però sembla tan llunyà...\nEn fi, imagineu que us sentiu petits, bruts, fins i tot completament invisibles. Imagineu que la vostra realitat no és suficient per a vosaltres i que no teniu ni puta idea de com canviar-la. Imagineu... Però què estic dient? Segur que tothom sap el que estic descrivint. Qui no s'ha sentit així algún cop?\nDoncs bé, així estava. Passant els minuts i les hores i els dies. Com una ànima en pena, com una bleda soleiada que diria la meva àvia.\nI un dia, mentre arrossegava la meva patètica figura pel claustre de la universitat, un ésser sense forma que anava més depressa del que hauria d'anar ensopega amb mi. Au, tots els llibres que havia agafat de la biblioteca per terra, la carpeta i els meus apunts escapats per les rajoles de pedra centenàries.\n-Mira per on vas!- que li crido jo ajupint-me per recollir les paraules que m'havien manat de llegir a classe.\n-Perdona- sento que diu un veu càlida i masculina. I noto com s'ajup al meu cantó i comença a recollir els meus fulls.\nJo no dic res. Com a mínim ha tigut la decència de no passar de llarg... Ja és molt.\nAcabo de recollir l'estesa i m'aixeco, intentant deixar intacta la meva rabiosa dignitat. Ell també s'aixeca i per primera vegada el veig. És alt i prim i té els cabells castanys una mica llargs i despentinats. El seus ulls de color mel em miren amb amabilitat des de darrera d'unes ulleres amb montura a l'aire. Somriu i sense voler la meva ràbia surt volant.\n-Em sap greu- diu allargant-me els meu apunts.\n-No, tan se val- dic jo, oblidant que feia uns segons volia arrencar-li el cap.\n-Fas literatura medieval?\nJo m'encongeixo d'espatlles.\n-Això intento- dic- però es veu que el professor té millors coses a fer que donar classe. Fa dues setmanes que no apareix.\nEll torna a somriure.\n-Bé, em sembla que això ja s'ha acabat. Diuen que han contractat un substitut... Ets del segons grup oi?\n-És la història de la meva vida... sempre segona.\nEll deixa anar una rialla plena de vida.\n-Doncs ja ens veurem a classe.\n-Fas medieval de segona?- pregunto. Mai l'havia vist a classe i puc dir que conec tothom, encara que només sigui de vista. Sempre m'assec a última fila.\n-Intento fer medieval de primera- diu amb un somriure divertit dibuixat a la seva cara que a hores d'ara em sembla perfecte- però no sé si me'n surto.\nJo faig que sí amb el cap. Aquest és nou... penso, sinó no aniria tant content a una classe on el millor que et pot passar és que t'adormis.\n-Bé, doncs... ens veiem...- I se'n va , directe al bar de la facultat... És clar... Per això no l'he vist mai a classe.\nUna setmana més tard, les classes de literatura catalana medieval II tornen a rependre el seu curs. Els alumnes són els mateixos de sempre. Ja m'ho pensava. Tothom parla del substitut. Es veu que és un alumne que està fent el doctorat. Es veu que a penes té uns anys més que nosaltres, es veu que... a ningú li agrada ja d'entrada... Que previsible.\nI aleshores, a l'hora indicada, entra ell.\n-Bon dia, em dic Biel Ventadorm, i seré el vostre professor de medieval II per a la resta del curs.\nEls mateixos cabells despentinats, els mateixos ulls darrera les ulleres, la mateixa figura alta i trencadissa... I jo decideixo que em canviaré de classe... No podré aguantar la vergonya.\nEll somriu i mira la classe. Per que quedi clar, normalment els meus companys són uns agonies que es barallen per les primeres fileres de seients. La classe sencera està a sobre el professor, només jo resto allunyada, cap enrera, per passar desapercebuda.\nEl professor aixeca la vista cap a mi i somriu.\n-Queda molt espai per aquí davant- diu- per què no t'apropes?\nJo em vull morir.\n-Estic bé- dic.\nEls meus companys em miren com si fos d'un altre planeta.\n-Au, princesa, apropa't una mica i prometo que farem literatura medieval de primera.\nSi em va picar l'ullet o no ara no ho podria dir... Només sé que em va dir princesa i jo em vaig perdre per sempre.\nPublicado por Lisi Prats en 4:46 No hay comentarios: Enlaces a esta entrada\nNo sóc lliure\nSi pogués ho fotria tot a mar... Si pogués... Però no puc. No puc.\nÉs en aquests dies en què tot sembla sortir malament que m'obligo a mirar-me al mirall i dir: Marta... respira, tranquil·la... pots amb això i amb molt més...\nPerò en el fons és una mentida tan gran que em fa vergonya mirar-me als ulls i repetir-me-la a la cara.\nCollons! Que fotut és tot això!\nÉs tan difícil descriure el que sento... que crec que la meva única opció és la poesia... M'agrada la poesia, sobretot la que escriuen els altres. Perquè a mi els sentiments i els pensaments se m'encallen a la gola, o a la mà... I no puc deixar-los anar per explicar-los a qui em pregunta:\n-Marta, què et passa?\nO per escriure'ls en una tirallonga de versos endimoniada que faci volar el pensament de tots els que els llegeixin.\nI cada cop més sento aquestes paraules "Marta, què et passa?, Marta què et passa?"\nSi sabés què és el que em passa... Seria lliure.\nPublicado por Lisi Prats en 3:42 No hay comentarios: Enlaces a esta entrada\nVeig com el riure se li escapa per sota el nas... i continúa..\n-Bufa...- diu mentre contrau els músculs de la cara per no riure obertament.- Sap la resposta?\nLa veu li surt rogallosa d'haver estat llepant polles tota la nit. Les dels seus superiors. I ho fa a gust, mentre somia que algun dia li ho faran a ell...\n-Ho diu de debó senyoreta Sorneguera...? Bufa!\nSi ho torna a repetir un altre cop juro que li foto el bolígraf vermell, amb el que mutila els nostres exàmens, pel cul.\n-Marta- El tallo. No estic jo per cometre un delicte... I sincerament no sé si em podria desdir del meu jurament.\nI és que els meus cognoms són Sornaguera Bufa... Tot un manifest de la mala llet del destí. No hi tinc cap culpa, però sincerament n'estic ben bé fins els collons que la gent se'n rigui.\n-Miri- dic alçant la veu per sobre les trenta fileres de taules de fusta que s'estenen davant meu. Es veu que el professor és curt. Collons si em poso al final de la classe... No serà per passar desapercebuda?- La veritat és que no sé la resposta... I sincerament... No m'interessa. Ausiàs March és depriment. Tan depriment que després de llegir els poemes que ens va manar... Crec que em suicidaré...\n-Però què diu!- Exclama el professor... el ulls estan a punt de sortir-se de les seves conques.\n-Bé... Si he de tornar a llegir una línia d'aquest "Gran amador", egòlatra, egocèntric, i mirador professional del seu melic... No sé, crec que la mort és més recomanable.\nAquí va un altre cop... S'estan rifant hòsties.\nSort que ha rectificat.\n-El senyor Ausiàs March va construir un personatge que se suposava malalt d'amor per provocar, per debatre, per parlar seriosament d'un tema que a l'època...\n-Sí, sí, sí- que li contesto jo una mica cansada de tanta xerrameca.- Tot això ja ho he llegit als llibres i als estudis i a tota la parafernàlia que envolta sempre els grans autors morts. El que dic únicament... És que aquest tio és depriment. No, corregeixo, el seu JO POÈTIC és depriment. A mi em deprimeix i com a lectora puc dir el que se'm passi pel forro dels... nassos.\n-És una lectora molt dolenta.\n-I vostè un professor pèssim. Però no pateixi, que a l'examen li posaré exactament el que vol sentir... Per això estem a la universitat, oi? Per repetir les paraules i els criteris que altres han tingut abans que nosaltres. Deu-nos en guard que tinguéssim una opinió diferent de les gran "autoritats".\nPublicado por Lisi Prats en 1:16 1 comentario: Enlaces a esta entrada\nJo só aquell(a) que.m dic...MARTA\nMarta, sí, em dic Marta. Un nom ben normal. I és que jo sóc així. Sense complicacions, sense dobles sentits, sense res...\nNingú, no sóc ningú més que unes quantes lletres.\nTan se val, oi? Encara que em coneguessiu tampoc no us interessaria res del que faig. Per tant... què importa? Digui el que digui continuaré sent jo o ningú.\nNo pensareu pas que sóc la que escric? O potser creieu que escric el que sóc?\nQuàntes teories literàries heu llegit?\nJo últimament més de les que voldria. I així estic, inevitablement desequilibrada.\nPerquè les teories és el que tenen... que enreden la troca i et deixen amb un pam de nas, que ja no saps ni el que penses ni el que fas.\nM'enteneu, oi? M'enteneu?\nALGÚ ENTÉN ALGUNA COSA?\nI així, del silenci nasqué la veritat...\nDemà serà una altre dia\nPublicado por Lisi Prats en 2:50 No hay comentarios: Enlaces a esta entrada


Rússia anuncia l’alliberament del periodista Golunov - À Punt\nRússia anuncia l’alliberament del periodista Golunov\nEl ministre d’Interior rus ha anunciat que han retirat totes les acusacions contra el reporter.\nVÍDEO | Rússia anuncia l’alliberament del periodista Golunov\n11 de juny 2019 - 19:30\nEl periodista d'investigació rus Ivan Golunov, en arrest domiciliari des de dissabte per un suposat intent de tràfic de drogues, quedarà en llibertat en les pròximes hores. Així ho ha anunciat el ministre de l'Interior rus, Vladímir Kolokóltsev, qui ha afirmat que han retirat totes les acusacions contra el reporter.\nKolokóltsev ha destacat que les autoritats no havien pogut demostrar la culpabilitat del periodista del diari digital Meduza, un dels més crítics amb el Kremlin, després que la polèmica detenció provocara nombroses crítiques d'activistes al país i d'organitzacions internacionals.\nEl ministre ha informat que s'ha obert "una investigació interna" per a valorar la legalitat de les accions de la policia en relació amb Golunov. A més, ha afegit que demanarà al president rus, Vladímir Putin, que acomiade alts càrrecs de la policia involucrats en el cas, entre ells dos generals.\nEn un gest sense precedents, aquest dilluns tres grans diaris russos van obrir amb la mateixa portada en defensa del periodista detingut, mentre altres actes de solidaritat amb l'informador se succeïen en desenes de mitjans regionals i nacionals per tot el país.\nEl mateix reporter es va declarar innocent i va vincular la persecució policial amb la seua activitat professional, indicant que havia rebut amenaces en diverses ocasions.


Cineclub estrena unes breus ‘performances’ avui amb «Howl» - Diari de Sabadell\nCineclub estrena unes breus ‘performances’ avui amb «Howl»\nEl poeta nord-americà de la generació ‘beat’ Allen Ginsberg és el protagonista de Howl (2010) el film de Rob Epstein i Jeffrey Friedman que Cineclub Sabadell projecta avui a l’Imperial en el marc d’una nova secció de la programació dediaca a «Cinema Art Total: Literatura».\nI res millor que subratllar aquest «art total», és a dir, el diàleg del cinema amb la poesia, el teatre o l’òpera, que portant això al pati de butaques: l’entitat oferirà un «recital teatralitzat» abans de cada projecció a càrrec de la companyia teatral «Furtiva». Avui, per exemple, ho faran amb fragments del poema Howl (Udol) d’Allen Ginsberg a la pròpia sala del cinema (20h. i 22.30h.).\nTeatre no convencional\nSegons el Cineclub, Furtiva és un grup de nova creació que «vol acostar-nos a un teatre contemporani, independent i no convencional, comptant en aquesta estrena amb un text que s’adiu molt a aquests termes, provocador en el seu moment i vàlid encara ara». Per promocionar l’activitat han penjat un vídeo a Youtube (amb el títol «Howl al Cineclub Sabadell.mov»).\nPel què fa al film que es veurà avui, gira al voltant de l’obra més coneguda de Ginsberg, Howl, víctima de la censura per «obscena».\nLa intenció dels realitzadors és aconseguir que el seu treball el protagonitzi un poema, plantejament que «d’una banda sacrifica fiabilitat biogràfica de l’autor, però d’una altra ens aporta un espectacle visual, barrejant el llenguatge fílmic i el poètic, que dóna credibilitat al seu objectiu», en la línia de la contracultura dels anys 50 a la que pertanyia el poeta.


Es realitzaran cinc activitats de neteja de residus a Cambrils amb motiu de l'acció global Let's Clean Europe - Revista Cambrils\nEl col·legi Cardenal Vidal i Barraquer, l'escola Guillem Fortuny, i els instituts Domènech i Montaner i Josep Tapirò de Reus seran els encarregats de realitzar activitats de neteja per diferents racons de la vila durant el 6 i 8 de maig\nPublicat el Diumenge, 1 de maig de 2022 09:56h\nImatge d'arxiu de voluntaris netejant la platja de la Llosa, el febrer de 2020 | Berta Ruiz\nLa Let’s Clean Up Europe (LCUE) és una acció global per conscienciar sobre la quantitat de residus que llencem de forma incontrolada a la natura i, alhora, promoure accions de sensibilització a través de la recollida d'aquests residus abocats als boscos, platges i marges de rius. Un dels seus punts forts és que permet que la ciutadania s’impliqui en la cura del medi ambient en entorns naturals molt pròxims al lloc on viuen, impactant positivament sobre els espais naturals dels que gaudeixen en el seu dia a dia.\nEnguany, a Catalunya, durant la Let’s Clean Up Europe, s’organitzaran més de 630 activitats de neteja al medi natural, repartides per unes 40 comarques de tot el territori català. Aquestes accions les organitzen un total de 529 entitats que volen aconseguir la implicació voluntària del major nombre de persones possible.\nA Cambrils es realitzaran cinc activitats\nLa LCUE és una acció comuna a tot Europa i tindrà lloc del 6 al 8 de maig. Per tal de formar part de la iniciativa, tothom qui ho vulgui pot apuntar-se a qualsevol de les activitats que s’ofereixen. Aquest 2022 s’assoleixen xifres rècord de participació a nivell d’inscripció, evidenciant la importància que té per la població la problemàtica dels residus i l’impacte en el medi natural.\nLa nostra ciutat també participarà en aquesta iniciativa i ho farà mitjançant cinc accions de diferents centres educatius. El Col·legi Cardenal Vidal i Barraquer realitzarà tres activitats, la primera anomenada 'Ploggin', que netejarà diversos punts de la ciutat que encara s'han de concretar, un altra altra que rep el nom de 'Clean up Barranc', que netejarà el barranc de la Verge del Camí, i una tercera que s'encarregarà de netejar la Riera de l'Alforja. L'Escola Guillem Fortuny també durà a terme una activitat, que consistirà en la neteja pels voltants de l'escola. Per últim, l'Institut Domènech i Montaner i l'Institut Josep Tapirò de Reus realitzaran la 'I Jornada Antiplàstic' a la Llosa, que s'encarregarà de netejar tant la platja de la Llosa com la platja de l'Ardiaca. Per a totes aquestes activitats, se'ls recomana als alumnes que portin calçat còmode, roba esportiva i gorres.


Condicions d'accés | No Surrender Festival\nL'accés i l'estada al recinte del NSF suposa l'acceptació de les següents condicions:\n1. Només es podrà accedir al recinte del festival amb la corresponent entrada. Tota entrada esmenada, trencada o amb indicis de falsificació autoritzarà a l'organització a privar l'accés al recinte. L'organització del festival no assumeix cap responsabilitat en cas de pèrdua o robatori de l'entrada. L’adquisició de l'entrada és en ferm i no s'accepten canvis ni devolucions.\n2. Els assistents com a públic i els participants menors d’edat, hauran de dur degudament complimentat el document d’accés per accedir al recinte.\n3. No està permesa l'entrada de menjar ni beguda.\n4. Està prohibida la venda d'alcohol a menors de 18 anys, d'acord amb la legislació vigent.\n5. Només es permetrà l'entrada de gossos guia o assistència.\n6. Tota persona que accedeixi al festival, no només com a participant, podrà ser filmada i fotografiada per l'organització, i aquests suports gràfics i/o audiovisuals podran ser utilitzats per l'organització amb l'únic propòsit de promocionar el festival.\n7. L'organització es reserva el dret d'admissió.


La Trobada de Bateries fa 10 anys - Canal Taronja Comarques Centrals\nIniciNotíciesCulturaLa Trobada de Bateries fa 10 anys\nUna altra de les efemèrides de la Festa Major de Manresa d’enguany és el desè aniversari de la Trobada de Bateries, que ho ha volgut celebrar sense estar-se de res. Per això, enguany van tenir el somni de fer la trobada n un espai ple de gent, i acompanyats d’amics de renom. I aquest somni s’ha fet realitat. Diumenge que ve, després del Castell de focs al Parc de l’Agulla, prop d’un centenar de bateries tocaran a l’uníson, en una actuació que compartiran amb noms com Gossos, Gerard Quintana, Pemi Fortuny, Arnau Tordera o Xavi de la Iglesia.\nTot i això, aquesta gran festa, no els fa deixar de sorir al carrer, com ho ghan fet aquests darrers deu anys. Tot i que amb canvi d’ubicació, amb un format més petit, i passant a la Plaça de Crist Rei. Un format que s’anirà repetint al llarg de setmana, i que a més tindrà un component solidari.\nEren només tres bateries, però la cua de quitxalla per tocar-la, i l’expectació que generaven, ja indica que aquest instrument, flagell dels veïns, és un dels què més afició desperta\nentre els amants del rock.\nAprovats els projectes d’urbanització del Pla Especial Fàbrica Nova i els accessos al Museu Comarcal\nLa planta de Rossignol a Artés va celebrar dissabte una jornada de portes obertes per celebrar els 25 anys de la fabricació d’esquís de fons


TAC12 TV - El festival de música de Cambrils inclou un espectacle de dansa\nEl festival de música de Cambrils inclou un espectacle de dansa\nDijous, 11 abril 2019 09:31\nEl Festival Internacional de Música de Cambrils proposa 12 concerts de primer nivell entre el 25 de juliol i l’11 d’agost. Com a novetat, enguany per primer cop, el cartell inclourà un espectacle de dansa amb la bailaora Sara Baras.\nDotze espectacles de primer nivell convertiran Cambrils en un pol d’atracció entre el 25 de juliol i l’11 d’agost. La 45a edició del festival internacional de música d’aquesta localitat vol atraure un públic exigent i divers, amb figures de les noves fornades com Adexe and Nau, Álvaro Soler, Vanessa Martín o Rozalén combinades amb noms consagrats com Diego El Cigala, que portarà 'Lágrimas Negras', la música celta de Carlos Núñez o l’aposta electrònica de Fangoria. El parc del Pinaret també tindrà espai pel rock català amb la presència de Sau, recordant els trenta anys del grup, i Els Pets, amb el seu nou disc 'Som'.\nD’altra banda, i per primer cop, el festival també incorporarà un espectacle de dansa. La 'bailaora' Sara Baras serà l’encarregat d’obrir-lo, el 25 de juliol.\nEl festival, valorat en total en 1,7 milions d’euros, també comptarà amb un tribut a Queen, amb la formació Momo. El preu de les entrades, que es posaran a la venda dilluns vinent, oscil·larà entre 10 i 50 euros, depenent del concert.\nMés en aquesta secció: « L’Abat de Poblet considera que l’Església ha reaccionat tard als casos d’abusos Cossetània presenta una trentena de títols amb regust tarragoní per Sant Jordi »


Infografia: 21 estadístiques de xarxes socials que tot venedor ha de conèixer el 2021 | Martech Zone\nSens dubte, la influència de les xarxes socials com a canal de màrqueting augmenta cada any. Sorgeixen algunes plataformes, com TikTok, i algunes segueixen sent gairebé les mateixes que Facebook, cosa que provoca un canvi progressiu en el comportament dels consumidors. No obstant això, amb els anys la gent es va acostumar a les marques presentades a les xarxes socials, per la qual cosa els professionals del màrqueting han d'inventar nous enfocaments per aconseguir l'èxit en aquest canal.\nÉs per això que és important vigilar les últimes tendències per a qualsevol professional del màrqueting. Nosaltres a YouScan va decidir simplificar aquesta tasca per a vosaltres i va preparar una infografia que contenia fets i estadístiques com els tipus de contingut preferits en diferents plataformes, el comportament dels consumidors en línia, la comparació d’interaccions entre diverses plataformes.\nEstadístiques de vídeo de xarxes socials:\nEl 2022 es presentarà el 84% de tot el contingut a les xarxes socials vídeo.\nEl 51% de les marques ja ho són mitjançant vídeos en lloc d’imatges a Instagram.\nEl 34% dels homes i el 32% de les dones cerquen vídeos educatius.\nAl 40% dels usuaris els agradaria veure més corrents de marca.\nEl 52% dels usuaris prefereix mirar Vídeos de 5 a 6 minuts en funció de la plataforma.\nEstadístiques de contingut de xarxes socials:\nEl 68% dels usuaris ho troba branded content avorrit i poc atractiu.\nEl 37% dels usuaris de xarxes socials fa un desplaçament pel feed que busca news. El 35% dels usuaris està buscant entreteniment.\nmems han superat els emoji i els GIF en popularitat i ara són l’eina principal de comunicació en línia.\nEl contingut entretingut és el motiu principal per utilitzar-lo Tik Tok.\nEstadístiques de consumidors i públics de xarxes socials:\n85% de Tik Tok els usuaris també fan servir Facebook, o el 86% dels Twitter el públic també està actiu Instagram.\nEl 45% dels usuaris de tot el món té més probabilitats de buscar marques a les xarxes socials que a les xarxes socials motors de cerca.\nEl 87% dels usuaris admet que les xarxes socials els van ajudar a fer un decisió de compra.\nEl 55% dels usuaris en tenen mercaderies adquirides directament a les plataformes de xarxes socials.\nEstadístiques d'influenciador de xarxes socials:\nCada 1.00 dòlars gastats en establir relacions amb influencers retorna una mitjana de 5.20 dòlars.\n50% de Twitter els usuaris han comprat alguna cosa després d’haver interaccionat amb el tuit de la influència.\nEl 71% dels usuaris en fabriquen decisions de compra basat en les recomanacions dels influents a les xarxes socials.\nMicroinfluents tenia taxes d’interacció del 17.96% a TikTok, del 3.86% a Instagram i de l’1.63% a YouTube, generant més implicació que els megainfluents que tenien taxes de compromís del 4.96% a TikTok, l’1.21% a Instagram i el 0.37% a YouTube.\nEstadístiques de la plataforma de xarxes socials:\nEl 37% dels usuaris de TikTok tenen un els ingressos de la llar de 100 $ + anuals.\nEl 70% dels adolescents confia YouTuberos segueixen, més que qualsevol altra celebritat.\n6 10 de Usuaris de YouTube és més probable que segueixin els consells de vlogger en lloc de qualsevol presentador o actor de televisió.\nEl 80% de les persones interessades en un producte comprar després de veure ressenyes a YouTube.\nEl 2020, el percentatge de compromís activat Instagram va augmentar un 6.4%. Al mateix temps, disminueix el nombre de publicacions al feed d’Instagram: moltes marques han canviat a publicar més articles.\nQuant a YouScan\nYouScan és una plataforma d’intel·ligència de xarxes socials impulsada per IA amb capacitats de reconeixement d’imatges líders en la indústria. Ajudem les empreses a analitzar les opinions dels consumidors, a descobrir informació útil i a gestionar la reputació de la marca.\netiquetes: 2021ciscoFacebookinstagrammega influencermegainfluenciadormicroinfluenciadormicroinfluenciadorfets de xarxes socialsinfografia de xarxes socialsestadístiques de xarxes socialsestadístiques de xarxes socialsTik TokTwitterblocs de vídeovloggingsom socailpots escanejaryoutubeyoutuber


diumenge 15 maig '22 10:00\ndiumenge 15 maig '22 10:30\ndiumenge 15 maig '22 11:00\nEL BESTIARI MEDIEVAL VILAFRANQUÍ\nVisitarem l’àliga, el drac, els gegants i els nans a la Casa de la Festa Major i sortirem a buscar en quins edificis de la vila hi estan representats, cal que porteu prismàtics per buscar-los!\nVisita a les reserves del VINSEUM. Visita al fons material (Cal Berger)\nDues visites per veure els diferents espais on es guarden les col·leccions del VINSEUM de la mà de les responsables de conservació i documentació del museu\ndiumenge 15 maig '22 12:00\nVisita a les reserves del VINSEUM. Visita al fons documental (CDV)\nCloenda del cicle Temps de Sardana (2021-22). Ballada de Sardanes\ndiumenge 15 maig '22 19:00\ndiumenge 15 maig '22 20:15\nNU - Cicle de Música i Vins de mínima intervenció. Duet Cristina Miguel i Sarah Claman\nLa saxofonista Cristina Miguel és l’artista emergent de “Els Millors Festivals” 2022. Això vol dir que la podem sentir, liderant algun dels seus projectes, a totes 6 viles i ciutats que en formem part. A Vilafranca presentarà el seu duo amb la violinista neozelandesa Sarah Claman, en el que serà el concert de presentació del nostre Cicle


“Raül, et volem a casa!” | elCugatenc\n750.000 persones segons la Guàrdia Urbana s’han manifestat dissabte a la tarda a Barcelona per demanar l’alliberament dels “presos polítics”. Entre la multitud, centenars de santcugatencs, cridats per l’Assemblea Nacional Catalana (ANC), Òmnium Cultural i el Comitè de Defensa de la República (CDR), han donat suport a Jordi Sànchez i Jordi Cuixart així com als consellers del govern Puigdemont presos a Madrid, entre els quals hi ha el santcugatenc Raül Romeva, a qui els castellers li han fet un sentit homenatge mostrant un cartell amb l’eslògan “Raül, et volem a casa!” en la seva actuació al tret de sortida de la manifestació.\nL’alcaldessa, Mercè Conesa, ha acompanyat els familiars dels presos en la capçalera de la manifestació mentre molts altres conciutadans s’han desplaçat a la capital catalana per compartir un clam unànime que ha tingut com a imatge més significativa l’encesa de llums dels mòbils que ha deixat unes imatges aèries espectaculars. Els crits de “llibertat presos polítics” s’han barrejat amb d’altres que reivindiquen la República Catalana proclamada el mes passat així com el que consideren el govern legítim de la Generalitat que ara està en part a la presó i en part a Brussel·les, el que per a la majoria de manifestants és l’exili.\nEl director de la Fundació per la Pau, Jordi Armadans, ha estat l’encarregat de llegir la carta que Romeva ha enviat a la ciutadania des de la presó d’Estramera. En aquesta, com els altres presos –les cartes dels quals han estat llegides per familiars i amics–, ha agraït les mostres de suport rebudes i ha reivindicat la capacitat de crear ponts en un moment difícil. El conseller cessat per l’article 155 de la Constitució ha piulat poc després a Twitter: “Gràcies per recordar-nos que no estem sols – com tampoc ho esteu vosaltres– i que tots plegats malgrat les dificultats ens en sortirem”. També la consellera d’Ensenyament i santcugatenca, Clara Ponsatí, ha enviat un breu missatge en forma de vídeo des de Bèlgica en què ha reivindicat la força del carrer davant els presos i el govern “exiliat”.\nMembres dels partits sobiranistes santcugatencs han acudit a la concentració que, en clau local, ha tingut el suport de PDECAT, Demòcrates, CUP, Procés Constituent, ERC, MES i Podem. Alguns membres de l’ANC local, com el seu coordinador, Josep Lluís Lliberia, han fet de voluntaris per organitzar la manifestació mentre d’altres han acudit lliurement diluint-se entre la multitud i sense cap bloc específic santcugatenc –més enllà dels Gausacs– malgrat haver quedar a l’estació per acudir plegats i també a la cruïlla entre el carrer Marina i Pujades, saturada ja una hora abans de l’inici de la marxa.\nLa manifestació posa fi a una setmana intensa de mobilitzacions que va començar a Sant Cugat amb una concentració en contra de la pancarta de suport als presos penjada a l’Ajuntament que va agrupar unes 500 persones i que va acabar arrencant el cartell. En clau local, però, la mobilització més gran va arribar dimecres en el marc de la vaga general en què es van fer dues mobilitzacions de 2.000 i 3.000 persones respectivament demanant l’alliberament dels “presos polítics”, dos espais on també es va recordar Romeva com a conseller santcugatenc.


Niño Becerra aconsella al Pirineu no deixar de banda l'economia tradicional — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Niño Becerra aconsella al Pirineu no deixar de banda l'economia tradicional\nNiño Becerra aconsella al Pirineu no deixar de banda l'economia tradicional\nEl catedràtic de l'IQS recorda que el consum de turisme i serveis baixa en moments de crisi Èxit de la xerrada que el professor va oferir divendres a Puigcerdà\nSantiago Niño Becerra a Puigcerdà\nSantiago Niño Becerra creu que el Pirineu hauria de tornar a posar en valor sectors tradicionals de l'economia que han perdut pes en favor de la construcció i els serveis. El catedràtic d'Estructura Econòmica de l'Institut Químic de Sarrià (IQS) va omplir de gom a gom aquest divendres passat el Museu Cerdà de Puigcerdà, en una xerrada que fins i tot va atraure espectadors de comarques veïnes.\nNiño Becerra assenyala que el risc d'apostar-ho tot al turisme i al sector residencial és que són béns que la gent només utilitza quan té cobertes les necessitats bàsiques, i que en un context de crisi aquests clients potencials disminueixen. Per això, recomana tenir l'economia més diversificada, tornant a potenciar els sectors basats en els recursos propis, com ara ara la ramaderia i l'aprofitament forestal, si bé reconeix que aquests àmbits no poden ocupar tothom. El professor de la Universitat Ramon Llull també va al·ludir a Andorra i va dir que el Principat té "un repte molt important" a l'hora de reconvertir l'economia.\nUn nou model que creu que ha de passar per una major cooperació entre projectes locals. En aquest objectiu, Niño Becerra assegura que els ajuntaments en sortiran reforçats com a ens coordinadors, si bé augura que caldrà fer fusions de municipis per optimitzar serveis.\n"Viurem pitjor de com hem viscut"\nDurant la xerrada, Niño Becerra va apuntar directament a la pèrdua de pes productiu i a l’excessiva dependència de serveis i consum com el factor clau que ha portat a l’actual crisi econòmica. A Espanya en particular, Niño Becerra reparteix culpes amb els ciutadans, per haver consumit de manera imprudent amb relació als seus ingressos, i amb el Banc d’Espanya, amb el qual és especialment crític. A l’organisme dirigit per M.A. Fernández Ordóñez, l’acusa d’haver ocultat massa temps el risc d’esclat financer i immobiliari perquè a les altes esferes no els interessava que es refredés l’economia.\nEl catedràtic d’Estructura Econòmica de l’Institut Químic de Sarrià també va ser contundent a l’hora d’afirmar que “anem a menys i, dit planament, viurem pitjor de com hem viscut”, i que “uns van a molt menys que altres”, en al•lusió a estats com l’espanyol. Les projeccions de Niño Becerra sostenen que, sobre una base de PIB per càpita actual de 100, l’any 2050 Suïssa haurà baixat a 92; Alemanya , a 85,5; i Espanya, a 77.\nCom a solucions, Niño Becerra va assenyalar: “Productivitat i eficiència en comptes de consum massiu; coordinació i cooperació en comptes d’individualisme, i tecnologia”. Sobre aquest punt, en l’àmbit supranacional va destacar l’acord signat recentment pels estats de la UE per coordinar les polítiques econòmiques.\nNecessitat de resoldre el dèficit fiscal\nAmb tot, l'expert reconeix que aquest nou model comporta salaris més baixos, menys demanda, un atur estructural especialment perillós per a la població menys formada, i una pèrdua de poder dels estats.\nEn aquest punt, Santiago Niño Becerra també va mostrar-se d’acord amb la necessitat urgent de solucionar el dèficit fiscal català, per criteris econòmics evidents, ja que així “el deute que té la Generalitat, de 40.000 milions, es podria saldar en tres anys”. En aquest sentit, el catedràtic dóna veracitat als càlculs que apunten que els diners que perd actualment Catalunya amb les balances fiscals són entre 12.000 i 18.000 milions d’€ anuals. En la mateixa línia, considera demostrat que Euskadi i Navarra pateixen menys la crisi gràcies al concert econòmic i a normes fiscals pròpies.\nFinalment, pel que fa a l'àmbit global, el catedràtic va posar en dubte el model de creixement de països com la Xina o l’Índia, dels quals recorda que no són tan eficients com es podria pensar i que pateixen uns “contrastos extrems” de desenvolupament entre el litoral i les zones rurals més aïllades.


Pis a Aldover | Ebrepisos\nPis a Aldover\nAquest pis té 70 m2 distribuïts en 2 habitacions àmplies, 1 bany complet, cuina petita independent amb galeria, rebedor i saló menjador amb xemeneia i amb accés a dos balcons. Disposa de mobles i electrodomèstics. Està situat en una petita comunitat de tan sols 3 veïns, 3a planta sense ascensor. Pis antic en molt bon estat de conservació. El pis està situat en el petit poble d'Aldover a 8 km de Tortosa, per a tots/es aquells/es que els agradi la tranquil·litat.


música | Escola Sant Miquel\nUn any més, el 30 de gener, la nostra escola s’ha sumat als actes en motiu del Dia de la No Violència i la Pau. En primer lloc, hem llegit un manifest en el que fèiem palès que tots i totes compartim un desig, un… Llegeix més»\nCicle Inicial, Cicle Mitjà, Cicle Superior, General, Infantil, Portada DENIP, dia de la pau, música 0\nAquesta setmana ha estat la Blanca de 4t qui ha vingut a exposar l’instrument.\nHem conegut el saxo!\nHem aprés que el saxofon és un instrument de vent i que s’ha de bufar amb força perquè soni. Té forma de pipa i està fet generalment de metall,… Llegeix més»\nCicle Inicial, General, Primària cicleinicial, instruments, instrumentsalaula, música, primer, saxo 0\nAquesta setmana hem conegut la guitarra.\nHan estat en Marcel de 1r i en Pol de 4t els qui, aquesta vegada, han exposat l’instrument i l’han fet sonar d’allò més bé!\nCom sempre, després d’explicar-nos totes les parts que formen la guitarra, els hi hem fet una… Llegeix més»\nCicle Inicial, Cicle Mitjà, General, Primària guitarra, instruments, instrumentsalaula, música, primer 0\nEls nens i nenes de P5 som uns grans músics!\nEls alumnes de P5 s’han endinsat des de fa unes setmanes a la metodologia Orff i s’han convertit en veritables músics.\nEl mètode Orff és una estratègia pedagògica per l’aprenentatge i l’ensenyament de la música basada en l’utilització de la veu ja sigui cantada, recitada o parlada, l’ús… Llegeix més»\nGeneral, Infantil ESQUIROL, música, ORFF, p5 1\nA música, els alumnes de primer, aprenem cada setmana les característiques d’un instrument. Fa uns dies vam conèixer el violí i hem tingut la gran sort que l’Ares i l’Ona ens l’han portat a l’escola per explicar-nos tot el que saben d’ell. També els hi… Llegeix més»\nCicle Inicial, General, Primària instruments, música, Violí 0\nVIII CANTEM ” EL PETIT PRÍNCEP”\nAvui, el poliesportiu de Miralcamp ha acollit més de 1000 persones per escoltar la cantata ” El petit príncep”, interpretada per gairebé 330 nens i nenes, de totes les escoles del Pla d’Urgell i amb l’acompanyament de la Jove Orquestra Municipal de Música de Mollerussa.\nInfantil, Portada, Primària cantata, el petit príncep, música, poliesportiu 0


Agents de la Policia Nacional han detingut dos homes per una suposada agressió sexual durant les festes de Moros i Cristians d'Elda.\nAgents de la Policia Nacional han detingut dos homes per una suposada agressió sexual durant les festes de Moros i Cristians de Elda.\nEls dos homes han estat identificats i detinguts per la Policia Nacional després de la denúncia presentada per la víctima d'una suposada agressió sexual durant la celebració de les festes de moros i cristians de la dita localitat.\nL'actuació dels agents de la Policia Nacional es va iniciar després de la trucada al 091 de diverses joves que van relatar com dos nois se'ls havien acostat quan estaven de festa i les havien abraçat i realitzat tocaments a les seues parts íntimes i als pits sense el seu consentiment, a més d'intentar besar-les.\nEls fets relatats van passar cap a les 03:40 de la matinada del dia 6 de juny i immediatament es van desplaçar fins al lloc diverses dotacions de la Comissaria de Policia Nacional l'Elda, que seguint les indicacions de les denunciants van aconseguir localitzar als voltants un els presumptes agressors que va ser detingut allà mateix.\nAquella mateixa nit, poc després, mentre els agents es trobaven a la Comissaria realitzant els tràmits policials pertinents amb el detingut, una altra jove va trucar al 091 comunicant que un home li havia fet tocaments a les parts íntimes després d'agafar-la i intentar besar-la sense voluntat. Agents de la Policia Nacional que es trobaven a les proximitats van acudir dolents i van aconseguir localitzar i detenir esta persona, que va resultar ser l'altre jove que no havia pogut ser localitzat a l'agressió anterior.\nUn cop a Comissaria les víctimes van ser ateses pels agents especialistes de la Unitat Família i Dona (UFAM) de la Brigada de Policia Judicial de la Comissaria de la Policia Nacional l'Elda-Petrer, que van ser els que es van fer càrrec de la investigació.\nDesprés de prendre declaració a les víctimes, els agents es van adonar que la nit anterior, el XNUMX de juny, altres joves havien interposat una denúncia per fets similars i que les característiques d'un dels presumptes autors denunciats coincidien plenament amb un dels detinguts. . Els agents de la UFAM van citar les víctimes i després de prendre-hi declaració novament, van imputar a l'arrestat també estes delictes.\nLa Policia Nacional segueix investigant per si poguessin existir més víctimes per fets similars que encara no hagués denunciat. Fins ara s'han localitzat huit víctimes, tres menors d'edat.\nEls detinguts de 21 i 31 anys i de nacionalitat marroquina, han estat posats a disposició del Jutjat d'Instrucció de Guàrdia de la localitat d'Elda hui al matí.


West View Windermere Regne Unit - Ofertes d'hotels amb els MILLORS DESCOMPTES EN LÍNIA\nMés informació sobre West View\nDissenyat tant per oci com per negoci, West View està situat idealment a Bowness; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nWest View també ofereix moltes instal.lacions per enriquir la seva estada a Bowness. L'hotel ofereix aparcament de cotxes per garantir el més gran comfort possible als seus clients.\nGaudiu de les comoditats d'alta gama com ara calefacció, aparell de televisió, nevera, plat de dutxa, estris de cuina per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de West View la base perfecta per a gaudir de la seva estada a Bowness.\nTots els tipus de viatgers (9) Parelles (1) Famílies amb infants petits (3) Famílies amb infants grans (3) Grups (1)


Factors que influeixen en la taxació immobiliària - api.cat\nHome Api\tEls 8 factors intangibles que influeixen en la taxació d’un habitatge\nEls 8 factors intangibles que influeixen en la taxació d’un habitatge\nby Anna Gaya July 2, 2015 0 comment\nQuan una persona demana una hipoteca per comprar-se un pis a Castelldefels o a qualsevol altra ciutat, el banc sol·licita una taxació de l’habitatge per concretar l’import del préstec. Per aquest motiu, el nombre de taxacions que s’estiguin produint és una dada de referència per valorar la salut del sector immobiliari. Però, saps quins factors influeixen en la taxació d’un immoble?\nLes taxacions immobiliàries serveixen per atorgar-li un valor objectiu a un immoble, segons les seves pròpies característiques i l’estat del mercat.\nPer determinar el valor que té, per exemple, un pis a Girona o una casa a Sabadell es tenen en compte una sèrie de factors: alguns d’aquests factors tenen a veure amb les característiques de l’habitatge en si mateix (grandària, estat de conservació, nombre d’habitacions, etc.) i d’altres són intangibles, però tots dos influeixen en el preu final. Vegem quins són!\n1. Les infraestructures de la zona influeixen en el preu final d’un habitatge. La seva localització i aspectes com el barri on estigui situada o els serveis bàsics (centre de salut, supermercat, escoles, etc.) que tingui a prop, compten.\n2. El transport i les comunicacions. De la mateixa manera que les infraestructures, que l’habitatge tingui una bona comunicació, sigui en transport públic o privat, també suma.\n3. L’orientació! Tal com t’expliquem en un post anterior d’api.cat, l’orientació és un factor determinant, perquè d’ella depèn part de la despesa o estalvi energètic que pugui tenir l’habitatge.\n4. La ventilació natural és important no solament per a la salubritat de l’habitatge, també ho és per a l’estalvi energètic, ja que una ventilació creuada ben dissenyada des de la construcció, permet estalviar diners en aire condicionat.\n5. Les vistes que tingui una casa també són un valor afegit. No és el mateix tenir un pis a primera línia de mar a Sitges, que veure per la finestra la façana posterior d’un bloc de pisos.\n6. L’aïllament acústic d’un habitatge és un factor que no es veu i que no se sent pràcticament fins que hi vius. No obstant això, pot tenir seriosos efectes sobre el descans i per tant, que la teva inversió immobiliària sigui més o menys satisfactòria.\n7. Una casa d’autor, que hagi estat dissenyada per un arquitecte de prestigi, és un valor afegit i una garantia de què en la seva construcció s’han tingut en compte factors determinants com el confort i el benestar dels seus habitants.\n8. L’estat del mercat immobiliari és un altre factor intangible molt important. Més enllà de les característiques que pugui tenir un pis, la seva ubicació i altres factors, l’estat de l’oferta i la demanda d’habitatge en un moment en concret també farà variar el preu final. Cosa que es calcula estudiant el nombre i el preu de les compravendes recents de la micro zona en qüestió.\nT’ha semblat interessant aquesta informació?\nLa teva salut a casa depèn d’un bon aïllament\nCom convertir un local en loft\nPugen les vendes, hipoteques i el preu de...


Les portades de la premsa: l'esport és cosa d'homes | Fosbury\nLes portades de la premsa: l’esport és cosa d’homes\nA la Fosbury ens agrada fer, de tant en tant, una mirada crítica al periodisme esportiu del nostre país.\nEn algunes ocasions després de dur a terme un estudi amb profunditat, com l’informe que vam publicar el passat mes d’octubre sobre gènere i diversitat esportiva als blocs d’esports dels Telenotícies de TV3 i dels informatius d’IB3 TV. En altres casos, aportant reflexions en diades assenyalades o a través de la secció d’opinió. L’esport és cosa d’homes? Hi ha vida més enllà del futbol?\nAra que tot just comença el 2018 hem fet un cop d’ull ràpid a les portades de la premsa esportiva editada a casa nostra durant el 2017. Hem fixat l’objectiu únicament en la fotografia principal de la portada, en la notícia que està pensada per animar els lectors a comprar i llegir, en el tema que és el més destacat del dia pels responsables editorials de cada mitjà. El futbol masculí mana, sigui el FC Barcelona o València. Però més enllà d’allò que ja sabem (ja hi posarem dades en una altra ocasió), hem decidit fer un recompte de les portades que han prioritzat la seva atenció en les dones, ja sigui un equip o bé a títol individual.\nLes dones esportistes protagonitzen l’1% de les portades de la premsa esportiva\nDesprés de recopilar totes les portades editades durant el 2017 als quatre grans diaris esportius editats al nostre país (Mundo Deportivo, Sport, L’Esportiu, Superdeporte) constatem que la premsa escrita de temàtica esportiva és cosa d’homes: més de 1.400 portades publicades i només 14 d’elles amb protagonisme per a les dones. Dit d’una altra manera: les opcions de trobar dones esportistes en la principal fotografia de portada no arriba ni a l’1% quan anem al quiosc.\nLes dones, invisibles per unanimitat a Sport i Superdeporte\nHi ha dos casos especialment greus durant el 2017: el diari Sport i Superdeporte. Aquests dos mitjans van optar per no dedicar ni una sola fotografia de portada a l’esport femení. Alguna menció en requadre petit, sí. Però cap de les obertures centrals del diari. Si no volen que les dones comprin els seus diaris és evident que han triat el camí més ràpid per aconseguir-ho.\nMundo Deportivo compta amb tres portades (Garbiñe Muguruza, campiona a Wimbledon; Mireia Belmonte; campiona del món; i Belmonte de nou, premiada pels èxits de 2016 al costat d’altres esportistes) i L’Esportiu en suma 11 en total, amb espai també per a Jèssica Vall, el FCB de futbol femení, el bàsquet o el waterpolo.\nQuan una dona avança, cap home retrocedeix L’escriptora Anna Ballbona retrata l’esport femení a través de les veus de les protagonistes amb el llibre “Elles competeixen”\nClara Koppenburg s’imposa en la 3a edició de la reVolta La ciclista alemanya del Cofidis ha guanyat per davant de la catalana Mireia Benito i Aurela Nerlo, de l'equip català Massi-Tactic


Minories majoritàries - directa.cat\nL'autor reflexiona al voltant dels diferents tipus de violències que imposa el sistema cisheteropatriarcal i del concepte de 'minoria'. Totes les minories pateixen violències, però de fet, només una, la de l'1%, és la responsable de generar-les i perpetuar-les\nManifestació LGBTI / Sergi Richards\n“Je n’ai appris à te connaître que par accident. Ou par les autres. […] Ce qu’ils ont fait de ton corps ne te donne pas la possibilité de découvrir la personne que tu es devenue”.\n“Vaig aprendre a conèixer-te per accident. O pels altres. […] El que han fet del teu cos no et dona la possibilitat de descobrir la persona que has esdevingut”.\nQuan eres xicoteta, mentre jugaves un partit de futbol a les festes del teu poble, l’home que feia d’àrbitre et va dir que tu no havies de jugar enmig dels xics. Quan tenies converses amb els companys de l’escola sobre els temes que les hormones prioritzen, inventaves la teua versió ficcionada. Quan es reien del teu físic i/o del teu posat a l’institut, somiaves canviar el teu cos perquè fora atractiu als ulls de la resta i assajaves com desfer-te de les maneres imitant les acceptades… Tot això és violència. Quan no podies comprar la videoconsola o la roba de la marca que s’estilava, et senties fora i culpaves la teua família. Quan la teua manera de parlar o la teua llengua denotaven que havies fet viatge després del teu naixement o que la teua família l’havia fet, copiaves la dels altres.\nQuan el color de la teua pell no era com els de la majoria, et senties estranya al bar on tothom et mirava quan entraves. Quan t’anomenaven amb un gentilici sense demanar-te pels teus orígens, entenies que el gentilici que t’atorgaven era més important que el teu nom\nQuan el color de la teua pell no era com els de la majoria, et senties estranya al bar on tothom et mirava quan entraves. Quan t’anomenaven amb un gentilici sense demanar-te pels teus orígens, entenies que el gentilici que t’atorgaven era més important que el teu nom. Quan odiaves anar a la consulta perquè, lluny de l’empatia, el pediatre o la metgessa et recriminava amb un to de culpabilització que eres “grossa”, et senties incompresa i rebutjada per qui s’entén que t’ha d’ajudar. Quan no podies anar de viatge perquè els diners no t’arribaven, et senties violenta per no poder fer el que feia la resta. Quan no podies visitar la teua família o amics perquè no hi havia habilitat l’accés als transports públics per a les persones amb mobilitat reduïda, et senties coartat i violentat. Quan vas començar a treballar en aquella cadena de restaurants o aquella botiga multinacional de roba mentre estudiaves, les manetes del teu rellotge et marcaven un ritme, violència. Quan et feien un diagnòstic mèdic i tothom et tractava a partir del que deia el document mèdic i no del que tu eres, t’encasellaven violentament.\nQuan et violen i t’assassinen per ser dona o una persona trans, és el cistema qui els està fent veure que ELLS tenen el poder sobre lis altris. Quan et van contractar per fer pràctiques no remunerades en aquella empresa a l’estiu amb l’atracció del “treballaràs en el sector que volies”, et senties utilitzada i violenta. Quan tothom et deia per l’antic nom, aquell que tu no vas triar mai i amb què no et vas identificar des que començares a tenir consciència de tu mateix t’enviaven de retorn al teu passat amb una punyada de lletres violentes. Quan dubten de la teua bisexualitat, et sents menyspreada.\nI continua la llista de totes les violències diàries assumides i integrades en les nostres societats. El sistema cisheteropatriarcal s’autoregula gràcies a la difusió de violències\nQuan et pregunten, arribada una edat, quan et quedaràs embarassada, entens que pensen només en la teua funció reproductiva. Quan després d’haver estat tot l’any treballant la terra, t’adones que el preu de l’ametla no t’arriba per a pagar ni el que t’ha costat l’aigua que has utilitzat fent les regades anuals, et sents violenta i sola perquè ningú valora la teua feina. Quan s’espera de tu que et dediques, a més, a les tasques de cura i neteja, et pots sentir explotada. Quan t’anuncien el tancament de la fàbrica perquè els de dalt han decidit que deslocalitzen l’empresa per a continuar augmentant els seus guanys, et sents fràgil i violent. Quan després d’haver travessat la mar o fer llargs trajectes i no haver mort, t’humilien al carrer i discursos polítics criden que t’odien, et sents violenta. Quan estàs a una reunió amb els teus companys de feina i no et deixen parlar o la participació no és equitativa, t’estan silenciant violentament. Quan per vestir-te com t’abelleix se senten amb dret d’opinar, d’insultar-te i de pegar-te, estan violentant la teua intimitat i t’estan escopinyant violència. Quan després d’haver passat tota la vida cuidant fills i pares et diagnostiquen una malaltia, et sents desposseïda i violenta. Quan a l’escola t’eduquen en un sistema on la productivitat té unes àrees ben clares i no et sents atreta per cap d’aquestes, et pots plantejar la teua utilitat.\nQuan eres una persona major i estàs malalta i la resposta de l’ajuda de dependència de la Generalitat Valenciana que havies demanat t’arriba tres mesos després de la teua mort, ja no podràs sentir violència, però hi és. Quan no es garanteix per defecte un intèrpret malgrat que la llengua de signes catalana és una llengua oficial a Catalunya, et pots sentir violentament aïllada…\nI continua la llista de totes les violències diàries assumides i integrades en les nostres societats. El sistema cisheteropatriarcal s’autoregula gràcies a la difusió de violències. Les dones, les persones LGBTQIA+, les persones racialitzades, les classes treballadores, lis llauradoris, les persones majors, les persones amb diversitat de capacitats, les persones amb cossos fora norma, les persones amb diversitats funcionals… rebem violències. Tu, ara mateix, si visites el teu passat de segur que n’has viscut per algun fet concret –i potser també n’has exercit. Entre una persona que ha de deixar assecar tots els seus ametlers, una persona LGBTQIA+ i una persona en cadira de rodes hi ha moltes diferències, opressions més o menys agressives i lluites amb especificitats diferents que s’han de tenir en compte. Les violències rebudes tenen un motiu clar: no som ni productivis ni reproductivis per al seu cistema.\nNaixem amb violències i, algunis, les reproduïm conscientment o inconscient per la necessitat que el cistema ens ha creat d’acostar-nos als models econòmics i socials cisheteropatriarcals que ens empastifa els llavis i ens enfanga els peus amb el seu paradís artificial, uniformitzador i violent\nCom que no encaixem en les tendències econòmiques marcades pels mercats, gestionats pels panxacontents, ni tampoc en els cànons reproductius ni els rols de gènere cultural-religiosos d’on se’ns ha exclòs; se’ns ha de redreçar amb violència. Naixem amb violències i, algunis, les reproduïm conscientment o inconscient per la necessitat que el cistema ens ha creat d’acostar-nos als models econòmics i socials cisheteropatriarcals que ens empastifa els llavis i ens enfanga els peus amb el seu paradís artificial, uniformitzador i violent. Ens han volgut fer creure-hi, des dels marges i els soterranis de les seues piràmides, on ens han enterrat, amagat i utilitzat. Després, ens han volgut fer sentir vergonya de venir dels marges, els han estigmatitzat. Els diàlegs i les concessions que se’ns fan al cistema sempre venen etiquetades amb el nom “minoria” i una classificació tipus “minories sexuals”, “minories de gènere”, “minories ètniques o culturals”, “persones amb funcionalitats diverses”… Entendre la diversitat de persones violentades i com afecten cada grup és important, perquè alliberem la paraula i no caiguem en universalismes uniformitzadors, paternalistes o colonialistes. Ens ho mostren els moviments feministes, antiracistes i descolonials. Ara bé, som una minoria totis lis que d’un costat o d’un altre hem rebut violències? Haver rebut violències, des de l’assassinat fins a l’insult a l’escola que et fa estremir o no donar-te una faena pel teu físic, és un nexe comú que posa en relleu com el seu cistema piramidal emet violències en onades expansives des de dalt que s’eixamplen com més avall arriben, allà on t’han posat, segons el profit i el rèdit que poden traure de tu.\nLa minoria són els que imposen les mesures de violència, els qui tenen el poder de governar els mercats i fer les societats a la seua mesura, els qui tenen unes vides protegides. Les classes dominants ens han injectat amb violència el verí de la despossessió del que som i d’on venim. Aquest verí addictiu ens ha creat una sèrie de complexos que ens han portat a ser, de vegades, nosaltres també difusors de violències. El rebuig, l’odi i la violència projectats cap a nosaltres, les LGBTQIA+, són una mostra més del mecanisme correctiu que opera en tot allò que no considera útil a nivell econòmic, reproductiu, cultural o social. Ens han llevat els cossos, matant-nos o deixant-nos morir. Cal que ho sapiguem, els nostres cossos no són força de treball ni incubadora de la reproducció de la seua espècie ni han d’arribar obligatòriament a un punt final establert en un procés de transició. Els nostres cossos han de ser per a nosaltres, són i seran diversos, els farem de formes diverses i totes han de ser vàlides. La diversitat trenca la violència i fa trontollar l’utilitarisme que donen a les nostres vides els que manen. És important que pensem que la persona que ens creuem pel carrer, que s’asseu al costat de nosaltres a l’autobús, qui tenim darrere a la cua de la fruiteria o qui et porta les pizzes a casa un diumenge a mitjanit, totis potser hem viscut violències en un moment o un altre, sense cap paternalisme ni posició condescendent.\nEls nostres cossos han de ser per a nosaltres, són i seran diversos, els farem de formes diverses i totes han de ser vàlides. La diversitat trenca la violència i fa trontollar l’utilitarisme que donen a les nostres vides els que manen\nEls nostres vincles, les nostres mares, pares i famílies segurament també, en un moment o un altre, potser n’han viscut. Recordem les llàgrimes que mai no hem dit i que siguen fertilitzant per trencar aquest sistema, per qüestionar-lo, per fer veure que ens estem fent mal des de baix –cadascuni les seues, coneixent les diferències. Repensem també que potser en alguns moments hem tingut actuacions violentes envers els altres pel carrerrisme i el capacitisme que ens imposa aquest sistema piramidal que ens dona la droga per desitjar el deliri del cim i on difícilment arribarem. Són diverses les lluites, la intensitat de les violències i la fermesa del rebuig, però compartim el fet d’haver-ne rebut. No es tracta de parlar per ningú, ni dir que totis hem rebut la mateixa quantitat de violències ni amb la mateixa força –això és completament fals–, sinó de canviar l’angle de visió, de desconstruir-nos, de cedir la paraula, d’escoltar l’altri i afirmar que n’hem rebudes, que el seu cistema només dona privilegi a molt pocs –així en masculí i blanc. En comptes de mirar als de dalt i seguir els dictats de gènere, estètics i econòmics a què ens exposa la maquinària de promoció i publicitat del cisheteropatriarcat… podríem practicar l’empatia, escoltar l’altra persona violentada, repensar-nos, veure els nostres privilegis i desconstruir-nos per deixar de participar d’aquesta roda d’opressions on som totis, també les LGBTQIA+, i que algunis ho oblidem davant la certa normalitat aparent en què ens volen fer veure que vivim la setmana dels orgulls.\n“Si l’on considère la politique comme le gouvernement des vivants par d’autres vivants, et l’existence des individus à l’intérieur d’une communauté qu’ils n’ont pas choisie, alors la politique, c’est la distinction entre des populations à la vie soutenue, encouragée, protégée, et des populations exposées à la mort, à la persécution, au meurtre.”\n“Si considerem la política com el govern dels vius per altres vius, i l’existència d’individus dins d’una comunitat que no han triat, llavors la política és la distinció entre el grup de població que té una vida elevada, animada i protegida i el grup de població exposat a la mort, la persecució i l’assassinat”.\nhomofobia LGBTI transfòbia violències masclistes\n« Profanar Colom\nDetingut un antifeixista de Castelló acusat d’un delicte d’amenaces greus contra Santiago Abascal »


Convoquen una marxa per a alcaldes independentistes | NacióDigital\nConvoquen una marxa per a alcaldes independentistes\nper NacióGranollers.cat, 23 d'agost de 2012 a les 11:03 |\nRicart, Guarch i Pujol, aquest dimarts al vespre al Casino de Granollers. Foto: ANC\nL'Assemblea Nacional de Catalunya (ANC) del Vallès Oriental ha convocat per aquest diumenge 26 d'agost una marxa perquè el màxim possible d'alcaldes de la comarca defensi un estat català. Sota el lema Espavileu president! Volem un estat propi!, la marxa arrencarà a les nou del matí a la plaça de l'Ajuntament de les Franqueses, on l'alcalde del municipi, el convergent Francesc Colomé, que també és membre del Consell Directiu de l'Associació de Municipis per la Independència en representació del Vallès Oriental, signarà la missiva que reclama a Artur Mas que "iniciï el procés de secessió de Catalunya".\nPolítica, independència, anc, alcalde, vallès oriental\nPer Capità Panxut el 23 d'agost de 2012 a les 20:02\nTenint en compte que els alcaldes que conec hop son per que no serveixen per res mes. Han fracassat en la seva vida professional i fins i tot social, estic d'acord que facin la marxa: PERÒ QUE NO TORNIN\nPer Anònim el 23 d'agost de 2012 a les 18:57\nNo possar tots els ous al mateix cistell. Dels polítics actuals, cap declararà la independència. CALEN ALTERNATIVES. En un pais de 7,5 milions hi ha molta gent capacitada i que ho voldria fer. El que s´ha d´esbrinar i això sí és important, és què pensen els Mossos, i què farien en cas que algú altre la declarés, si obeïr el president sortint per voluntat popular reprimint el propi poble, o en canvi ignorant-lo i presentant armes al President de la República Catalana perquè així ho vol el poble i aquest és el deure. Dubto molt que hi hagués gaires conflictes interns, fet poc provable que sol.lucionaria a l´acte i insitu el nou president, i tampoc crec que en Mas permetés que les forces de seguretat estrangeres ara d´ocupació i sotmetiment assaltessin i o ataquessin a la seva gent al seu propi pais, encara que fós per les conseqüències que tindria per a ell mateix i el càrrec que ocupa i que el poble li ha concedit. De fet, com ja ha passat molts cops també el segle passat, molts professionals d´aquests cossos estrangers, veient el que canvi que s´apropa perque així ho volen els Catalans, sol.licitarien pertànyer als Cossos de Seguretat de la República Catalana. Per això, també convé no concentrar-se només en uns, ni mirar-los a tots com a ocupants, deixant-los la porta oberta ara que encara hi són a temps, i si com a professionals nascuts a Catalunya i formats en la democràcia d´aquí, que no és perfecte però millor que d´altres així ho volen, doncs endavant. En molts païssos els militars que voluntariament serveixen a exèrcits estrangers, deixen de ser-ho al propi per sempre, i això per constitució. Ells els anomenaran traidors, nosaltres com el que ja són o seran, Catalans. Ho tenim a tocar, i no ens aturarem per a res. MAI!\nal de les 14:08\nEn Junqueras no és alcalde de cap poble del Vallès Oriental. La ceguesa política, ressentiment o mala fe, fan perdre a alguna gent nocions bàsiques de geografia.Salut!\nPer Anònim el 23 d'agost de 2012 a les 14:08\nI anirà l Oriol Junqueras, alcalde sel seu poble?\nPer Anònim el 23 d'agost de 2012 a les 13:55\nPer Anònim el 23 d'agost de 2012 a les 12:12\nNo ens hem d'oblidar pas de fer una de les accions més importants, i aquesta és convencer als no creients ubicats a l'Hospitalet,Sta Coloma de Gramente,Cornellà,etc,etc.No ho oblidem pas!.\nno os molesteu\nPer Un català el 23 d'agost de 2012 a les 11:20\nA CiU no li demaneu res, es perdua de temps, el tracte que tenen a les comarques i les seves bases es insultant, no faran res per l'independència a no se que el seu amo a la ombra (el PP) doni el vist i plau, o no serveix per res l'història d'aquest negoci familiaR ?\nPer Anònim, un de tants el 23 d'agost de 2012 a les 11:15\nAixò, que les accions es vagin concretant en nous objectius. Molt bona pensada ! Hi ha molta gent que treballa per Catalunya, però necessitem com més iniciatives millor. Endevant, per la independència de Catalunya !!